Diari Oficial de la Generalitat Valenciana


Sumari del DOGV 2517, del 29-05-1995 (1995/834873)

ORDRE de 18 de maig de 1995, de la Conselleria d'Agricultura, Pesca i Alimentació, per la qual es publiquen les línies pressupostàries i les quanties globals màximes per a l'any 1995, i es disposa l'aplicació en la Comunitat Valenciana de les modificacions econòmiques que es produïsquen en les ajudes que s'estableixen en el Reial Decret 477/1993, de 2 d'abril, per al foment del cessament anticipat en l'activitat agrària.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/18/(1)/dof/vci/html**

### Dades del document

Número de DOGV
:   2517

Data del DOGV
:   29-05-1995

Secció del DOGV
:   DISPOSICIONS GENERALS

Número del document
:   1995/834873


Data del document
:   18-05-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 18 de maig de 1995, de la Conselleria d'Agricultura, Pesca i Alimentació, per la qual es publiquen les línies pressupostàries i les quanties globals màximes per a l'any 1995, i es disposa l'aplicació en la Comunitat Valenciana de les modificacions econòmiques que es produïsquen en les ajudes que s'estableixen en el Reial Decret 477/1993, de 2 d'abril, per al foment del cessament anticipat en l'activitat agrària.  
Aprovada i publicada la Llei de Pressupostos per a 1995, donant compliment a l'article 47.11 de la Llei d'Hisenda Pública, escau donar publicitat a les línies pressupostàries i els imports globals màxims de les subvencions gestionades per la Generalitat Valenciana.  
La publicació per part del Ministeri d'Agricultura, Pesca i Alimentació de l'Ordre de 24 de gener de 1995 (BOE núm. 22, de 26 de gener), permet accedir a noves quanties d'indemnitzacions destinades a fomentar el cessament anticipat en l'activitat agrària que estableix el Reial Decret 477/1993, com a conseqüència de la revisió anual d'aquelles, tal com es disposa en el segon paràgraf de la disposició final primera del reial decret esmentat.  
En el Reial Decret 22/1991, de 18 de gener, es disposa que els imports de les ajudes per al foment del cessament anticipat en l'activitat agrària es revisaran anualment d'acord amb la revalorització que es fixa per a les pensions mínimes individuals per jubilació del sistema de la Seguretat Social.  
Atés que convé prendre les mesures que calguen per a possibilitar l'aplicació immediata de les revisions anuals de les indemnitzacions i per evitar perjudicis que pogueren ocasionar-se com a conseqüència de la tramitació mateix d'aquest tipus d'ajudes que es concedeixen amb caràcter de pensió anticipada.  
D'acord amb això,  
ORDENE:  
Article primer  
Les ajudes regulades en l'Ordre de 14 de setembre de 1993, de la Conselleria d'Agricultura, Pesca i Alimentació, per la qual es desplega el Reial Decret 477/1993, sobre el foment del cessament anticipat en l'activitat agrària, es concediran, en l'any 1995, a càrrec de l'aplicació pressupostària 76.477.62.0, línia 929, i per l'import global màxim de vint-i-nou milions tres-centes trenta mil pessetes (12.644.850 pessetes).  
Article segon  
Les quanties de les indemnitzacions regulades pel Reial Decret 477/1993, segons l'actualització que s'estableix en l'Ordre de 24 de gener de 1995, del Ministeri d'Agricultura, Pesca i Alimentació, per a les ajudes al foment del cessament en l'activitat agrària, seran d'aplicació en l'àmbit de la Comunitat Valenciana.  
Article tercer  
Les revisions de les quanties d'aquestes indemnitzacions que pogueren introduir-se anualment en el Reial Decret 477/1993 i en la normativa que el desplega seran d'aplicació en la Comunitat Valenciana a partir de la data en què entre en vigor.  
DISPOSICIó TRANSITòRIA  
Als expedients aprovats abans de l'entrada en vigor de l'Ordre de 24 de gener de 1995, del Ministeri d'Agricultura, Pesca i Alimentació, se'ls aplicarà el que es disposa en la dita ordre, amb efectes des de la data de vigència.  
DISPOSICIó FINAL  
Aquesta ordre vigix des de l'endemà de la publicació en el Diari Oficial de la Generalitat Valenciana.  
València, 18 de maig de 1995  
El conseller d'Agricultura, Pesca i Alimentació,  
JOSEP MARIA COLL I COMIN


Còpia Permalink ELI